{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":1,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":34,"n_cols":6,"rows_kept":34,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog pravilnika o provedbi izravne potpore poljoprivredi i IAKS mjera ruralnog razvoja za 2020. godinu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Željko Mihelić"," ","U clanku 15 stavak 5 predlazem da se rok 31.7 zamjeni za 31.8.\nU gorsko planiskom podrucju zbog kasnije vegetacije a izbog puno kisnih dana nije moguce obaviti kosnju do 31.7 te predlazem da se rok produzi do 31.8.\nJos jedan od razloga je veliki broj parcela koje su nakcesce udaljene jedna od druge.","Primljeno na znanje","Krajnji rok prve košnje na poljoprivrednim površinama pod trajnim travnjacima koje su definirane kao gorsko-planinsko područje sukladno posebnom propisu, usklađen je sa rokom propisanim u GAEC 7  (Sprečavanje zarastanja poljoprivrednih površina neželjenom vegetacijom; Očuvanje obilježja krajobraza; Minimalna razina održavanja)"]
[2,"Željko Mihelić"," ","Clanak 15.stavak 3 umjesto 15.9 predlazem da se za gorsko planisko podrucje stavi rok ispase 31.10.\nObjasnhenje\nU gorsko planiskom podrucju zbog kasnije vegetacije ispasa pocinje sredinim svibnja ii pocetkom lipnja zavisi od godine do godine a zavrsava pocetkom studenog.\nZbog prirodnih ogranicenja stocari moraju za jesen sacuvati dio pasnjska za ispasu stoke.\nAko sve popasemo do 15.9 primorani smo dohranjivati stoku pola rujna,cijeli listopad i polovicu studenog sta iziskuje dodatna financijska sredsta a cilj nam je da stoka bude cim duze na ispasi da smanjimo troskove proizvodnje i time budemo konkurentniji na trzistu.","Primljeno na znanje","Razmotriti će se."]
[3,"JAKŠA NAJEV","II. POSEBNE ODREDBE,\nČlanak 13. ","Članak 13, stavak 3\nMinimlna površina poljoprivredne parcele za koju se može podnijeti zahtjev je 0,04 ha","Primljeno na znanje","Minimalna površina poljoprivredne parcele od 0,05 ha (500 m2) usklađena je s propisanom minimalnom površinom ARKOD parcele u članku 7. stavku 2. Pravilnika o evidenciji uporabe poljoprivrednog zemljišta (NN 54/2019, 126/2019)"]
[4,"KLARA BARIĆ","II. POSEBNE ODREDBE,\nČlanak 15.","Nisu samo ambrozija i mračnjak korovne vrste koje su štetne i koje treba unijeti u pravilnik. Još je niz nativnih i invazivnih vrsta koje treba suzbijati na pparceli. \nVlasnik treba održavati parcelu bez prisustva korova , odnosno pogodnom za ispašu ili obradu.","Primljeno na znanje","Sukladno uvjetima GAEC 6 (Upravljanje žetvenim ostacima\ni sprečavanje zarastanja\npoljoprivrednih površina\nneželjenom vegetacijom) potrebno je redovito provoditi mjere suzbijanja korova i sprječavati zarastanje poljoprivrednih površina svom neželjenom vegetacijom."]
[5,"Marinko Rokvić","II. POSEBNE ODREDBE,\nČlanak 32.","Poštovani,\nS obzirom da postrne usjeve provodim u cilju nadoknađivanja \"izgubljenog\" ugljika, pa onda tek kao uvjet za ispunjavanje zelenih plaćanja na mojim površinama, smatram da bi se rok sjetve trebao pomaknuti  sa maksimalno 20. kolovoza na 10. rujan. Razlozi mišljanja su: ulazi se u jesensko vrijeme-veća vjerojatnost uspješne sjetve postrne kulture/gnojidbe, manja prisutnost određenih nametnika koji prave velik problem u nicanju, veća vjerojatnost oborina. Osam tjedana za razvoj zelene gnojidbe je dovoljan,  te se nakon toga može pristupiti jesenskom dubokom zaoravanju zelene mase.","Primljeno na znanje","Predložena promjena roka može se eventualno primijeniti tek nakon što se notificira EK i to za proizvodnu 2021. godinu."]
[6,"OPG Branko Kolega","II. POSEBNE ODREDBE,\nČlanak 34.","(2) Ako je nositelj OPGa stariji od 40 godina, a barem jedan član zadovoljava sve navedene uvjete za mladog poljoprivrednika, odobrava se 50 % od ukupnog plaćanja za mlade poljoprivrednike, pod uvjetom da osoba ostane članom OPGa barem 5 godina od podnošenja Zahtjeva","Primljeno na znanje","Predložena izmjena nema uporište u Uredbi 1307/2013 te ju nije moguće prihvatiti."]
[7,"GIU \"CROATIASTOČAR\" Zagreb, Ivana Šibla 9","II. POSEBNE ODREDBE,\nČlanak 36.","Vezano na E savjetovanje Pravilnika o provedbi izravnih potpora poljoprivredi i IAKS mjera ruralnog razvoja za 2020. godinu očitujemo se na slijedeće članke (36, 37, 38, 133, i 135.) predloženog Pravilnika:\n\nČlanak 36. \nPVP za krave u proizvodnji mlijeka predviđa potporu korisnicima za minimalnu godišnju isporuku mlijeka otkupljivačima od najmanje 3.500 litara po grlu s time da se kod izračuna primjenjuju koeficijenti umanjenja jedinične vrijednosti potpore zavisno od veličine stada mliječnih krava.\nPredlažemo da se kod jedinične vrijednosti ne primjenjuju koeficijenti prema veličini stada s obzirom da veća stada po grlu značajno isporučuju veće količine mlijeka pa predloženi model, koji je u primjeni već nekoliko godina, nije stimulativan za povećanu isporuku mlijeka i ne valorizira  povećane troškove proizvodnje kod grla sa većom isporukom mlijeka.\nPrimjerice, u susjednoj Sloveniji proizvodno vezana plaćanja jedinične cijene primjenjuju se u tri kategorije isporuke mlijeka po grlu (minimum 4.500 kg mlijeka, 6.500 te 7.500 kg mlijeka po grlu) a raspon plaćanja po grlu unutar pojedinih grupa je cca 15% u odnosu na veću isporuku mlijeka. \nS druge strane osim kriterija isporuke mlijeka valjalo bi ugraditi i kriterij za uzgoj teladi kako za žensku rasplodnu telad tako i za telad u tovu.\nČinjenica je da unatoč padu ukupnog broja krava u zadnjih pet godina od 14%, pada i broj ženskog rasplodnog podmlatka za 25% a od ulaska Hrvatske u članstvo EU nije došlo do smanjenja neprimjerenog broja klanja teladi pa se u zadnjih pet godina prosječno godišnje kolje cca 41.000 komada teladi prema VETIS podacima, a zasigurno se dio teladi kolje u sivoj zoni.\nKriterijem uzgoja teladi valja spriječiti klanje domaće teladi osim prinudnog klanja ili prodaje teladi registriranim uzgajivačima rasplodnog ženskog podmlatka ili registriranim uzgajivačima teladi za tov.\nUz neprimjereno klanje domaće teladi u Hrvatskoj se povećava iz godine u godinu klanje i izvoz junica u ukupnoj količini većoj od 40.000 komada.\nUostalom, prijedlog nove direktive o intervencijama u poljoprivredi u članku 7. upućuje i na pokazatelje učinaka intervencija što se odnosi kako na povećanje proizvodnje mlijeka po grlu tako i na uzgoj većeg broja ženske rasplodne teladi i teladi za tov.","Primljeno na znanje","Isto će se uzeti u obzir prilikom određivanja kriterija za dodjelu potpore u 2021. godini.\nIzmjene kriterija trebaju se notificirati EK do 1. kolovoza tekuće godine s primjenom od sljedeće godine."]
[8,"Udruga hrvatskih otkupljivača i prerađivača mlijeka CroMilk","II. POSEBNE ODREDBE,\nČlanak 36.","Poštovani, diskriminatorno je da se u proizvodno vezanoj potpori za krave u proizvodnji mlijeka za korisnike koji nemaju minimalnu isporuku po grlu iz stavka 1. ovoga članka, a koji pravo na ovu potporu mogu ostvariti samo ako su registrirani za poslovanje s hranom životinjskog porijekla, stavljaju u jednaki položaj za ostvarivanje ove potpore kao i korisnici koji proizvedeno mlijeko isporučuju otkupljivačima i koji moraju zadovoljiti kriterij minimalne isporuke kako bi ostvarili ovu potporu. Podatak o tome da je korisnik registriran za poslovanje s hranom životinjskog porijekla ne govori da li je i u kojoj količini isporučivao mlijeko kroz mliječne proizvode za koje je registriran na tržište. Moguće je da takav korisnik veliki dio proizvedenog mlijeka na svom gospodarstvu zapravo utroši na othranu teladi, gdje tek višak proizvedenog mlijeka koji nije iskoristio za tu namjenu izravnom prodajom kroz mliječne proizvode isporuči na tržište. Nejasan je i položaj proizvođača kod ostvarivanja ove potpore koji su i registrirani za poslovanje s hranom životinjskog podrijetla te dio proizvedenog mlijeka prerađuju na svom gospodarstvu u mliječne prozvode namijenjene izravnoj prodaji, a istovremeno dio proizvedenog mlijeka isporučuju otkupljivačima. Postoje obvezne evidencije koje proizvođači koji se bave izravnom prodajom i koji  su registrirani za poslovanje s hranom  životinjskog porijekla vode i iz kojih je moguće utvrditi koliko je mlijeka kroz mliječne proizvode proizvedene na svom gospodarstvu korisnik kroz izravnu prodaju isporučio na tržište.\nTakođer i kod kriterija minimalne isporuke po grlu i kod razreda veličine stada smatramo da je potrebno uzeti u obzir i činjenicu koja su to poljoprivredna gospodarstva koja su nositelji robne proizvodnje sirovog mlijeka u našoj zemlji, gdje nismo izdvojeni slučaj jer mnoge države članice Europske unije bilježe rast prosječne veličine stada i proizvodnje mlijeka na mliječnim gospodarstvima kao procesa specijalizacije u ovoj proizvodnji.\nDodatno po pitanju minimalne isporuke po grlu ovaj problem moramo sagledavati i sa ekološkog aspekta utjecaja proizvodnje mlijeka na okoliš, jer je već danas vidljivo da će navedeno imati značajan utjecaj na proizvodnju mlijeka u okviru Zajedničke poljoprivredne politike i \"zelenih\" ambicija Europske unije.","Primljeno na znanje","Isto će se uzeti u obzir prilikom određivanja kriterija za dodjelu potpore u 2021. godini. Izmjene kriterija trebaju se notificirati EK do 1. kolovoza tekuće godine s primjenom od sljedeće godine."]
[9,"GIU \"CROATIASTOČAR\" Zagreb, Ivana Šibla 9","II. POSEBNE ODREDBE,\nČlanak 37.","Članak 37.\nNakon ulaska Hrvatske u članstvo EU iz godine u godinu povećava se  uvoz mlade junadi u težinama većim od 300 kg pa je taj uvoz više nego utrostručen.\nIz spomenutog razloga valja preispitati obvezno razdoblje tova na gospodarstvu od najmanje 120 dana.","Primljeno na znanje","Isto će se uzeti u obzir prilikom određivanja kriterija za dodjelu potpore u 2021. godini.\nIzmjene kriterija trebaju se notificirati EK do 1. kolovoza tekuće godine s primjenom od sljedeće godine."]
[10,"GIU \"CROATIASTOČAR\" Zagreb, Ivana Šibla 9","II. POSEBNE ODREDBE,\nČlanak 38.","Članak 38.\nKod PVP za krave dojilje također u kriterijima valja uvrstiti obvezu držanje teladi uz kravu dojilju minimalno 4-6 mjeseci, eventualnu prodaju teladi prije tog roka ali registriranim uzgajivačima teladi za uzgoj ženskog rasplodnog podmlatka odnosno teladi za tov a nikako za klanje.","Primljeno na znanje","Isto će se uzeti u obzir prilikom određivanja kriterija za dodjelu potpore u 2021. godini.\nIzmjene kriterija trebaju se notificirati EK do 1. kolovoza tekuće godine s primjenom od sljedeće godine."]
[11,"OPG Branko Kolega","II. POSEBNE ODREDBE,\nČlanak 40.","(2) S obzirom na prosječnu proizvodnu veličinu današnjeg OPGa, valjalo bi razmisliti o smanjenju prihvatljive površine na minimum od 0,5 ha.","Primljeno na znanje","Isto će se uzeti u obzir prilikom određivanja kriterija za dodjelu potpore u 2021. godini.\nIzmjene kriterija trebaju se notificirati EK do 1. kolovoza tekuće godine s primjenom od sljedeće godine."]
[12,"Udruga proizvođača agruma i povrća 'NERETVANSKA MLADEŽ'","II. POSEBNE ODREDBE,\nČlanak 41.",{"$cut":{"chars":17583,"head":"Tražimo izmjenu članka 41. st.(2) i smanjenje za mandarine na 'najmanje pola hektara'\n\nJoš prošle godine smo reagirali na odrednicu Pravilnika i uvjet o minimalno 2 Ha za PVP za voće, odnosno mandarinu. Odgovoreno nam je da te stvari treba potvrditi EK do 8. mjeseca za sljedeću godinu.\nU sedmom mjesecu smo dobili iz HPK Tehnološke smjernice za voćare korisnike PVP, gdje se između ostalog navodi sljedeće:\n'Za mandarinu kao voćnu kulturu koja se uzgaja  samo u mediteranskom području zbog rascjepkanosti i veličine parcela, te trešnje zbog veličine parcela i intenzivnosti uzgoja  PVP  se dodjeljuju za  površine pokrivene predmetnom kulturama od minimalno 0,5 ha do 10 ha. PVP za jagodu dodjeljuje se za minimalnu površinu pokrivenu tom kulturom  od 0,25 ha  do 10 ha.'\n\nIz podataka APPRRR na području grada Opuzena 778 PG-a ukupno obrađuje 842 Ha, znači da jedno poljoprivredno gospodarstvo prosječno obrađuje 1,21 Ha. Na području općine Slivno 371 PG ukupno obrađuju 421 Ha, što čini prosječno 1,14 Ha po gospodarstvu.\nSlijedi cijeli dokument:\nHRVATSKA AGENCIJA ZA POLJOPRIVREDU I HRANU - Centar za voćarstvo i povrćarstvo\ni \nMINISTARSTVO POLJOPRIVREDE\n\nTehnološke smjernice za voćare \nkorisnike proizvodno-vezane potpore \n\nUVOD\n\nProizvodno-vezana potpora za proizvodnju voća u okviru Izravnih plaćanja u razdoblju 2015.-2020. (u daljnjem tekstu: PVP) je mjera godišnje potpore dohotku poljoprivrednika koji se bave konvencionalnim uzgojem voćnih vrsta u Republici Hrvatskoj, a dodjeljuje se u skladu s člankom 34. Zakona o poljoprivredi (Narodne novine 118/2018) i relevantnim provedbenim člancima pravilnika koji regulira provedbu izravnih plaćanja.\n\nPVP se dodjeljuje za voćne vrste čija je proizvodnja od velikog značaja za Republiku Hrvatsku, za koju postoje povoljni prirodno proizvodni uvjeti i koja čini više od 80% sveukupne proizvodnje voća u RH.\n\nAnalizirajući proizvodnju voća od 2010.-2017. godine vidljiva je prosječna proizvodnja voća od 190.006,75 tona, od čega 160.258,63 tona (84,34%) čini proizvodnja slijedećih voćnih kultura: jabuka, kruška, breskva i nektarina, marelica, trešnja, šljiva, višnja, jagoda, mandarina dok se 29.748,13 tona (15,66 %) odnosi na proizvodnju ostalih voćnih kultura (tablica 1).\n\nNabrojane voćne vrste izdvojene su zbog udjela koji čine u ukupnoj voćnoj proizvodnji kao i zbog strateških ciljeva povećanja proizvodnje navedenih voćnih vrsta za koje postoje povoljni prirodno proizvodni uvjeti.\n\nAnalizom strukture voćnjaka, na primjeru jabuke, primjetan je značajan udio voćnjaka površine do 1 ha, koje čine uglavnom stari ili ekstenzivni voćnjaci. Tako kod jabuke od ukupno 5.210 ha, koliko je upisano u Upisnik voćnjaka, 3.399 ha (2018) se odnosi  na intenzivne nasade jabuka uglavnom na podlozi M9 za koje je tražena i proizvodno vezana potpora.\n\nManji postotak proizvodnih nasada jabuke za koji se tražila PVP odnosi se na ekstenzivne nasade podignute na podlozi MM106. Sklop sadnje u tim nasadima iznosi manje od 2.500 sadnica po hektaru,  te će temeljem toga potpore moći ostvariti kao ekstenzivni voćnjaci.\n\nTablica 1. Prikaz proizvodnje (t) za najznačajnije voćne vrste\nRd.Br. Voćna vrsta Proizvodnja voća u tonama (t)\n  Prosjek 2010. – 2017. Udio %\n1 Jabuka 80.100,38 42,16\n2 Kruška 3.328,63 1,75\n3 Breskva i nektarina  5.807,50 3,06\n4 Marelica 481,63 0,25\n5 Trešnja 1.742,75 0,92\n6 Višnja 6.839,38 3,60\n7 Šljiva 14.491,38 7,63\n8 Jagoda 2.622,13 1,38\n9 Mandarina 44.844,88 23,60\n Ukupno (1-9) 160.258,63 84,34\n10 Ostale voćne vrste (10) 29.748,13 15,66\n Ukupno 190.006,75 100,00\nIzvor: Državni zavod za statistiku. Baza podataka, Poljoprivreda, lov, šumarstvo i ribarstvo, Biljna proizvodnja. Obrada HAPIH.\n\nAnalizom površina pod strateškim voćnim kulturama te kategorizacijom istih s obzirom na veličinu posjeda, stručna procjena je da se za slijedeće voćne vrste; jabuka, kruška, breskva i nektarina, marelica višnja i šljiva, PVP dodjeljuje za površine čija je veličina minimalno 1 hektar do 10 hektara. PVP za površine preko 10 ha se neće dodjeljivati zbog smanjenih inputa i ostalih benefita koje proizvođači na takvim površinama"}},"Primljeno na znanje","Isto će se uzeti u obzir prilikom određivanja kriterija za dodjelu potpore u 2021. godini.\nIzmjene kriterija trebaju se notificirati EK do 1. kolovoza tekuće godine s primjenom od sljedeće godine."]
[13,"JAKŠA NAJEV","II. POSEBNE ODREDBE,\nČlanak 46. ","Članak 46., stavak 3\n(3) Do 01. veljače 2021. godine korisnik iz stavka 1. ovoga članka mora dostaviti podružnici Agencije za plaćanja:\n- prijavu prodanih minimalno 50 litara ekstra djevičanskog i/ili djevičanskog maslinovog ulja na listu E iz Priloga 2. ovoga Pravilnika","Primljeno na znanje","Prihvaća se."]
[14,"JAKŠA NAJEV","II. POSEBNE ODREDBE,\nČlanak 46. ","Članak 46, Stavak 2\n(2) Korisnik ostvaruje plaćanje za ekstra djevičansko i djevičansko maslinovo ulje ako posjeduje najmanje 50 stabala maslina.","Primljeno na znanje","Minimalni broj od 30 stabala maslina određen je prema strukturi proizvođača koji ostvaruju pravo na potporu za maslinovo ulje."]
[15,"Hrvatski duhani d.d.","II. POSEBNE ODREDBE,\nČlanak 47. ","Smatramo da se prijedlog državne potpore za iznimno osjetljive sektore u poljoprivredi za 2020. godinu, odnosno dosadašnji model potpore za duhan za prve četiri otkupne klase duhana tipa Viržinija i Burley pokazao iznimno uspješnim te podržavamo prijedlog u cijelosti. \n\nModel potpore za prve četiri otkupne klase osigurava održivost proizvodnje duhana općenito kao i brigu o profitabilnosti proizvođača duhana u lošijim proizvodnim godinama (berbama), a na taj se način ujedno kontrolira tok i promet duhana. \nStoga ističemo važnost zadržavanja postojećeg modela poticaja za I, II, III i IV klasu. \n\nSvako isključivanje jedne od klasa,  predstavlja opasnost da duhan završi na ilegalnom tržištu što je u RH sve veći problem.","Primljeno na znanje","Proizvodnja duhana prihvatljiva je poljoprivredna kultura, a sektor proizvodnje duhana prepoznat je kao osjetljiv."]
[16,"UHPD \"KRUPAN  LIST\"","II. POSEBNE ODREDBE,\nČlanak 47. ","U  stavku  2) iza  riječi  klase 1. do 4.  dodati  .... tipa  Burley , te  tipa  Virginija  od 1. do 3......","Primljeno na znanje","Sorta Viržinija je u sklopu potpore za iznimno osjetljivi sektor prihvatljiva temeljem Uredbe 1407/2013, odnosno, potpore se dodjeljuju korisnicima koji djeluju u sektoru prerade, u slučaju duhana sorte Viržinija za sušenje te u tom slučaju je iznos potpore isti za sve klase."]
[17,"UHPD \"KRUPAN  LIST\"","II. POSEBNE ODREDBE,\nČlanak 51. ","U  stavku  1)  iza  riječi  stvarna  količina  duhana  dodati.... Virginija  1.do 3  , a  Burley  od  1. do 4  klase....","Primljeno na znanje","Sorta Viržinija je u sklopu potpore za iznimno osjetljivi sektor prihvatljiva temeljem Uredbe 1407/2013, odnosno, potpore se dodjeljuju korisnicima koji djeluju u sektoru prerade, u slučaju duhana sorte Viržinija za sušenje te u tom slučaju je iznos potpore isti za sve klase."]
[18,"UHPD \"KRUPAN  LIST\"","II. POSEBNE ODREDBE,\nČlanak 52.","U  tablici 10  iz  Priloga I.  U  jediničnom  iznosu  pod  tip  duhana  Virginija  .... izmjeniti  i  staviti  7,00\n U  ukupnom  iznosu  za  duhana  ....izmjeniti  i  staviti  45.000.000,00\n\nObrazloženjU  osjetljivom  sektoru  duhan , potrebno  je  izdašnije  poticati  kvalitetu , jedino  kvalitetan duhan  osigurava  nastavak  proizvodnje  i  prodaju  na  tržištu. Smanjivanje  omotnice  nije  riješenje  za  osjetljive  sektore.","Primljeno na znanje","Predloženi iznos od 7 kn/kg predstavljao bi povećanje od čak 33% u odnosu na 5,25 kn/kg; nema argumentacije kako se došlo do tog iznosa s obzirom da se nadoknađuju troškovi sušenja. Ukupni iznos raspoloživih sredstava je određen državnim proračunom, stoga dodatno povećanje maksimalnog iznosa omotnice za duhan nije moguće."]
[19,"Središnji savez udruga uzgajivača hrvatskog hladnokrvnjaka","II. POSEBNE ODREDBE,\nČlanak 57.","U ovom članku predlažemo još jedan stavak:\n\n(25) Kod svake promjene broja UG odnosno povećanja broja UG na zahtjevu za potporu u odnosu na prethodnu godinu, APPRRR je dužna izdati novu odluku broja UG do kraja tekuće godine.\n\nObrazloženje: zbog kasnog izdavanja ili kod nekih korisnika ne izdavanja odluke o broju UG, odluku o broju UG potrebno je dostaviti do kraja tekuće godine kako bi korisnici prije podnošenja novog zahtjeva imali informaciju o njihovim obavezama za buduće razdoblje.","Primljeno na znanje","Stanje broja životinja/uvjetnih grla  Agencija za plaćanja u poljoprivredi, ribarstvu i ruralnom razvoju administrativno provjerava za svaku godinu obveznog razdoblja do 31.12. pa se tek nakon ove kontrole može potvrditi koji je broj životinja iz uzgojnog programa bio na gospodarstvu tijekom  cijele godine."]
[20,"Hrvatska voćarska zajednica","II. POSEBNE ODREDBE,\nČlanak 58.","Poštovani, \n\nprema prijedlogu pravilnika za 2020. g., jednako kao što je bilo u pravilniku za 2019. g., omogućene su kombinacije operacija unutar M10. Prema pravilniku u okviru kombinacija moguće je koristiti maksimalno 2 operacije. Predlažemo da se u okviru pravilnika za 2020. definiraju kombinacije i omogući korištenje kombinacija koje sadrže više od 2 operacije. Često je slučaj u praksi da proizvođači primjerice primjenjuju aktivnosti iz operacije 10.1.12. (Korištenje feromonskih, vizualnih i hranidbenih klopki), 10.1.13. (Metoda konfuzije štetnika u višegodišnjim nasadima) koju su i prijavili kao kombinaciju, ali uz to primjenjuju aktivnosti i iz operacija 10.1.14. (Poboljšano održavanje međurednog prostora u višegodišnjim nasadima) te 10.1.15. (Primjena ekoloških gnojiva u višegodišnjim nasadima). Nedvojbeno je da svojom praksom iznad definiranih standarda doprinose ublažavanju nepovoljnog učinka poljoprivrede na okoliš te potiču bioraznolikost i očuvanje genetskih resursa značajnih za poljoprivredu što je i cilj ove mjere te s tim u vezi smatramo da bi trebali za to dobiti adekvatnu potporu.\nJednako tako smatramo da bi trebalo omogućiti korištenje kombinacija M10 i M11 koje sadrže više operacija.","Primljeno na znanje","Dozvoljene kombinacije unutar mjere 10 definirane su Programom ruralnog razvoja RH za razdoblje 2014.-2020. (Program) te bez izmjena Programa koje odobrava EK nije moguće prihvatiti prijedlog za ovu godinu. Prijedlog će se razmotriti prilikom sljedeće izmjene Programa ruralnog razvoja. Pri tome je potrebno voditi računa o sprečavanju dvostrukog financiranja iz članka 9. Delegirane uredbe Komisije br. 807/2014, te maksimalnim jediničnim iznosima propisanim u Prilogu II. Uredbe (EU) br. 1305/2013."]
[21,"Središnji savez udruga uzgajivača hrvatskog hladnokrvnjaka","II. POSEBNE ODREDBE,\nČlanak 87.","članak 87 stavak 3:\n\nNadomještanje se vrši u roku od 60 dana od događaja koji je doveo do nadomještanja te upisuje u registar na gospodarstvu i u JRDŽ. Korisnik obavještava Agenciju za plaćanja pisanim putem na Obrascu 5. iz Priloga 3. ovoga Pravilnika najkasnije u roku od 10 radnih dana od događaja koji je doveo do nadomještanja\n\nDodati novi stavak u članku 87:\n\nU slučaju više sile ( uginuće, napad divlje zvijeri, bolest,  ) korisnik nije dužan nadomjestiti grlo, te ostvaruje pravo na potporu za vremenski period u kojem je grlo bilo živo. APPRRR je dužna korisniku izdati novu potvrdu broja UG ukoliko korisnik ne želi nadomjestiti grlo koje je nastradalo od više sile.","Primljeno na znanje","Viša sila i iznimne okolnosti propisane su člankom 168. Pravilnika te o istima  u skladu sa stavkom 5. navedenoga članka odlučuje Povjerenstvo za višu silu i iznimne okolnosti u Agenciji za plaćanja u poljoprivredi, ribarstvu i ruralnom razvoju."]
[22,"Središnji savez udruga uzgajivača hrvatskog hladnokrvnjaka","II. POSEBNE ODREDBE,\nČlanak 88.","Iza stavka 2 članka 88. dodati sljedeću obavezu IZP korisnika:\n\nKorisnik je dužan zatražiti potvrdnicu za tekuću godinu od uzgojne organizacije ili uzgojnog udruženja ovlaštenog za zastupanje prije podnošenja zahtjeva za potporu a najkasnije do zadnjeg dana za zakašnjele zahtjeve 09.06.2020.\n\nObrazloženje: prema dosadašnjem modelu puno korisnika je podnijelo zahtjev za grla za koje ne može ostvariti potporu te su zbog toga imali određene sankcije. Na listi D kod zahtjeva za potporu nije navedeno ime grla već samo životni broj, te na listi D se nalaze i grla koja su uginula ili koja su uzgojno nevaljana. Središnji savez ima uvid u Središnji registar kopitara u kojem su vidljivi svi podaci za grla dok u JRDŽ-u vidljiva su samo grla starija od godinu dana koja su mogla u međuvremenu u stvarnosti biti zaprimljenu u kafileriju.  U JRDŽ-u nije vidljivo ime grla koje je  ključni podatak za korisnika koji podnosi zahtjev. Korisnici ne poznaju grla po životnom broju već po imenu životinje. Većina korisnika je starije  životne dobi koji ne znaju ni vlastiti OIB a kamo da znaju životne brojeve konja. Korisnici poznaju svoja grla po imenu. Izdavanjem potvrdnice prije podnošenja zahtjeva korisnik će bit upoznat sa stvarnim stanjem odnosno sa grlima za koje može zatražiti potporu te će imati uvid i u ona grla koja mogu služiti u slučaju potrebe za nadomještanje.","Primljeno na znanje","Agencija za plaćanja u poljoprivredi, ribarstvu i ruralnom razvoju isplaćuje potporu za IZP temeljem podataka o potvrđenom sudjelovanju poljoprivrednog gospodarstva u provedbi uzgojnog programa i potvrđenim grlima koja su upisana u matične knjige/uzgojne upisnike tijekom cijele godine (do 31.12.) za koju je podnesen zahtjev za potporu. Iz tog razloga udruge uzgajivača, uzgojne organizacije i ovlaštene ustanove trebaju Agenciji za plaćanja dostaviti podatke za godinu podnošenja zahtjeva do prvog veljače sljedeće godine. Potvrdnica je dokument kojim uzgojna organizacija potvrđuje da su životinje iz uzgojnog programa bile na gospodarstvu tijekom  cijele godine."]
[23,"Središnji savez udruga uzgajivača hrvatskog hladnokrvnjaka","II. POSEBNE ODREDBE,\nČlanak 88.","Pružatelj usluga koji je akreditiran za izobrazbu i savjetovanje iz stavka 1. članka 88 dužan je pravovremeno obavijestiti korisnike na obavezu izobrazbe u tekućoj godini.\n\nObrazloženje: dio korisnika nije pravovremeno obaviješten i informiran o lokaciji i terminu održavanja edukacije te zbog toga su imali određene sankcije.","Primljeno na znanje","Informacije o provedbi savjetovanja objavljuju se na mrežnim stranicama Savjetodavne službe (sada Ministarstva poljoprivrede) te su javno dostupne."]
[24,"Središnji savez udruga uzgajivača hrvatskog hladnokrvnjaka","II. POSEBNE ODREDBE,\nČlanak 89.","Promjena stavka 2 članka 89.\n\nUdruge uzgajivača, uzgojne organizacije i ovlaštena ustanova obvezne su najkasnije do 9. lipnja. tekuće godine za tekuću godinu dostaviti Agenciji za plaćanja u elektroničkom obliku popis i identifikacijski broj grla za koja je ispunjena obveza iz članka 88. točke 2. ovoga Pravilnika za sve podnositelje zahtjeva za potporu kojima su izdali Potvrdnice.","Primljeno na znanje","Korisnik može ostvariti potporu za grla izvornih i zaštićenih pasmina koja su upisana u matične knjige/uzgojne upisnike i nalaze se tijekom cijele godine na gospodarstvu koje provodi uzgojni program. Iz tog razloga Agencija za plaćanja u poljoprivredi, ribarstvu i ruralnom razvoju administrativno provjerava stanje broja životinja do 31.12. godine za koju se podnosi zahtjev."]
[25,"JAKŠA NAJEV","II. POSEBNE ODREDBE,\nČlanak 91.","Članak 91, točka 4\n4. tradicionalni suhozid najmanje 0,2 m širine, najviše 2 m širine unutar parcele i 4 m na granici parcele te najmanje 0,3 m visine i najviše 3 m visine.","Nije prihvaćen","Dimenzije tradicionalnog suhozida definiralo je stručno Povjerenstvo."]
[26,"OPG Branko Kolega","II. POSEBNE ODREDBE,\nČlanak 94.","1. živica minimalne dužine 40 metara","Nije prihvaćen","Programom ruralnog razvoja RH za razdoblje 2014.-2020. definirana je minimalna dužina živice ."]
[27,"OPG Branko Kolega","II. POSEBNE ODREDBE,\nČlanak 96.","4. Nadopuniti Tablicu 10. s autohtonim vrstama grmlja i drveća koja se nalaze na području Dalmacije i otoka kao npr. lovor, trnina, planika, hrast crnika, tršlja, mirta, itd., a koje prirodno čine dijelove prirodnih živica na tim područjima.","Nije prihvaćen","Operacije koje doprinose očuvanju krajobraza ( Održavanje suhozida i Održavanje živica) kreirane su tako da se mogu primjenjivati kako u kontinentalnom tako i u mediteranskom dijelu Hrvatske. Time je operacija  Održavanje suhozida namijenjena korisnicima u mediteranskom dijelu Hrvatske. S druge strane operacija Održavanje živica namijenjena je korisnicima u kontinentalnom dijelu Hrvatske  i u skladu s time odabrane su samo autohtone vrste karakteristične za ovo područje."]
[28,"Plodovi ravnice","II. POSEBNE ODREDBE,\nČlanak 97.","U navedenu mjeru 10.12  potrebno je, uz višegodišnji nasad, omogućiti i proizvođačima povrća da se prijave na navedenu mjeru .","Primljeno na znanje","Programom ruralnog razvoja RH za razdoblje 2014.-2020. nije predviđeno provođene ove operacije na oraničnim površinama."]
[29,"OPG Branko Kolega","II. POSEBNE ODREDBE,\nČlanak 99.","2. Nije potrebno postavljati love za maslininu muhu prije 1. srpnja (korisnik osobno uočio nedostatak ulova muhe u razdoblju do početka srpnja).","Nije prihvaćen","Napadi štetnika ovise o mnogo čimbenika stoga odsustvo štetnika u jednoj sezoni ne znači da se napad neće dogoditi u istom periodu u idućoj sezoni. Rokovi su određeni od strane stručnjaka za navedeno područje."]
[30,"GIU \"CROATIASTOČAR\" Zagreb, Ivana Šibla 9","II. POSEBNE ODREDBE,\nČlanak 133.","Članak 133 i 135. – Mjera 14. Dobrobit životinja\nU spomenutim člancima predlaže se osnova za izračun broja uvjetnih grla prema prosječnom broju grla tijekom godine.\nU stočarstvu i peradarstvu posjednici kod nekih kategorija stoke i peradi tijekom godine realiziraju više ciklusa proizvodnje pa bi s tim u vezi osnovica za izračun broja uvjetnih grla trebala proizaći iz uzgojenih uvjetnih grla nakon svakog ciklusa a ne iz prosječnog broja uvjetnih grla kao što je to predloženo člancima 133. i 135. predloženog Pravilnika.","Primljeno na znanje","Razmotriti će se."]
[31,"Krešimir Kuterovac","II. POSEBNE ODREDBE,\nČlanak 133.","Komentar se odnosi na točku (5 )  i osnovice za izračun broja UG.  Napisani model koji broj uvjetnih grla za plaćanje izračunava kao prosjek broja uvjetnih grla kroz 12 mjeseci potpuno krivo prikazuje broj životinja nad kojima se provode mjere dobrobiti životinja za svinjogojstvo i peradarstvo a time i broj UG . Konkretno i za prošlu godinu zbog ovakvoga izračuna svinjogojski proizvođači koji su sudjelovali u mjerama dobrobiti za prasad oštećeni su 720 % ( toliko im je manje isplaćeno ) a svinjogojci koji su sudjelovali u mjerama za DŽ za tov svinja 300% (manje im je isplaćeno). Nakon nekoliko naših prigovora na ovu temu ponovno Pravilnik predviđa ovu varijantu koja svinjogojstvu nanosi ne malu štetu još jednu godinu. Za ovakvu formulaciju nismo dobili nikakvo suvislo obrazloženje  osim da se loptica (autor) prebacuje između bivše HPA ( danas ministarstvo) Ministarstva poljoprivrede i Agronomskog fakulteta koji je radio kalkulacije. Pokušat ću još jednom argumentirati zašto mislimo da treba promjeniti izračun na bazi prosjekeka broja UG. Kalkulacija Agronomskog fakulteta za DŽ za  prasad opisuju gospodarstvo sa 18 grla u turnusu , 7.2 broj turnusa  što uz uginuće od 5% daje izračun 137 prasadi nad kojima se provode mjere  , pomnoženo sa koeficijentom za preračun  0,027 prasadi daje 3,7 UG nad kojima se provode mjere  i konačno kada se podjele izračun dodatnih zahtijeva za modelno PG  i podjeli sa brojem UG dobije se izračun u Eurima/UG. Isti princip je i kod tova svinja samo je koeficijent obrtaja 3. ali je izračun na kraju Eura/UG.  I nadamo  se da je to svima jasno iz kalkulacija Agronomskog fakulteta . \nPrema izričaju ove točke kada se računa prosjek broja po mjesecima dobije se kapacitet objekta a ne broj životinja nad kojima su se provodile mjere. Konkretno tov svinja : 1 mj- 50 svinja ulaz, 2 mj -50 svinja ,3 mjesec 50 svinja,  4 mjesec 50 svinja izlaz. 5 mjesec 50 svinja ulaz 6 mj 50 svinja 7 mj 50 svinja 8 mj 50 svinja izlaz, 9 mj 50 svinja ulaz, 10 mj 50 svinja,11 mj 50 svinja 12 mj 50 svinja izlaz. \nKoliko svinja je ovo gospodarstvo imalo pod mjerama DŽ.  \nPrema uvom pravilniku prosječan broj (50x12= 600/12=50) je 50 svinja . Stvarni broj je 150  . \nŠteta za proizvođača je 300% manja isplata za tov svinja zbog ciklusa proizvodnje. Kod prasadi gdje je Agronomski fakultet predvidio koeficijent obrtaja 7.2 šteta je 720% za proizvođače . Svjesni smo da se kalkulacije i iznosi Pravilnikom ne mogu mjenjati ( iako je vrlo zanimljivo da za istu mjeru 10% povećanja podne površine  Slovenski svinjogojac ima 3 do 9 puta veće iznose potpore iz iste mjere M14 iz istog fonda i iz iste EU.\n                  Krmače              Tovljenici            Prasad\nHrvatska        43,81                  4,32                 6,86\nSlovenija         129,6                  36,70            36,70\n                              Vrijednosti su u EUR/UG \n\nZbog toga tražimo samo minimum razuma  i usklađivanje samo izračuna brja UG . Za slijedeće razdoblje treba se ozbiljno pripremiti i potkovati sa kalkulacijama  ili  pozvati Slovence da nas okupiraju.\nKako razvijati konkurentnost kad susjed  dobiju 3-9 puta veću potporu , a to je samo jedan od primjera.  a najgore za ovo nam nije kriva ni Eu ni Slovenci nego mi sami. (Morao sam začiniti malo sa politikom , možda odgovornima u ministarstvu je matematika dosadna , a i toliko puta smo prežvakavali ovu  temu)\nS poštovanjem \nKrešimir Kuterovac,  proizvođač svinja","Primljeno na znanje","Razmotriti će se."]